تورخاریجی ایشلر ناظیری مولود چاووش اوغلو، آوروپا بیرلیگی عضوو اؤلکه‌لردن تورکیه‌نین ترورلا موباریزه‌سینده داها چوخ دستک گؤزلدیک‌لرینی دئییب.
خاریجی ایشلر ناظیری چاووش اوغلو، "تورکیه- آوروپا بیرلیگی یوکسک سویه‌لی سیاسی دیالوق توپلانتی‌سی" موناسیبتیله باشکند آنکارادا اولان آوروپا بیرلیگی خاریجی علاقه‌لر و امنیت سیاستی عالی نماینده‌سی فدریکا موگرینی و آوروپا بیرلیگی کومیسیونونون گئنیشلنمه‌دن مسئول عضوو یوهانس هان ایله بیرگه مطبوعات کونفرانسی کئچیریب.
توپلانتینین بیرینجی ایجلاسی‌نین باشا چاتدیغینی، ایش یئمگینده ده بؤلگه'سل مسئله‌لری دگرلن‌دیره‌جک‌لرینی قئید ائدن چاووش اوغلو،
"یوکسک سویه‌لی سیاسی دیالوق توپلانتی‌لاری‌نین ایکی مقصدی وار. بیرینجی‌سی، آوروپا بیرلیگی ایله علاقه‌لریمیزین هر بیر یؤنونو بیرلیکده ایستیفاده ائتمک، ایکینجی‌سی ایسه بؤلگه'سل مسئله‌لرده، امنیت و خاریجی سیاستیمیزده فیکیر موبادیله‌سی آپارماق‌دیر." دئیه دانیشدی.
تورکیه‌نین آوروپا بیرلیگینه تام عضو‌لوگو هدف سئچدیگینی وورغولایان چاووش اوغلو،
"قارشیمیزا سیاسی مانع‌لر چیخارماما‌لی. تورکیه'نی کنارلاش‌دیران، نامیزد اؤلکه اولدوغونو اینکار ائدن آچیقلاما‌لارین فایداسی یوخ‌دور." قیمتلندیرمه‌سینده اولوب.
چاووش اوغلو، اورتایا چیخاران سیاسی مانع‌لرین آوروپا بیرلیگی-نین ده بؤیومه‌سینه، ریفاهینا و سیاسی ثابت‌لیگینه مانع گتیردیگینی بیلدیریب.
هم تورکیه‌نین، هم ده آوروپا بیرلیگی اؤلکه‌لری‌نین اؤتن ایللرده ترور سالدیریلارینا معروض قالدیغینا دقتی چکن چاووش اوغلو، خاریجی ترورچو دؤیوشچولر مسئله‌سینده و بؤلگه‌دکی ترورو بسله‌ین اونسورلار داخیل هر ساحه‌ده آوروپا بیرلیگی ایله یاخین امکداش‌لیق ایچینده اولماسی‌نین هر ایکی طرفین ده خئیرینه اولدوغونو دئییب.
چاووش اوغلو،
"آوروپا بیرلیگی عضوو اولان اؤلکه‌لردن ترورچولوقلا موباریزه‌میزه داها آچیق دستک گؤزلییریک." ایفاده‌لرینی ایستیفاده ائتدی.
ناظیر چاووش اوغلو، "تورکیه‌ده سئچیلمیش حکومتی دئویرمک اوچون بو فعالیت‌لری ائتدیم دئین آدام‌لاری آوروپا بیرلیگی-نین فقط سیویل توپلوم دئیه ساوونماسی معنا‌سیزدیر" ایفاده‌سینی ایستیفاده ائتدی.
آوروپا بیرلیگی-نین خاریجی علاقه‌لر و امنیت سیاستی عالی نماینده‌سی فدریکا موگرینی ده، بورادا ائتدیگی چیخیشیندا، تورکیه‌نین آوروپا بیرلیگی ایله موناسیبت‌لری گوجلن‌دیرمک و اصلاحات تلاشلارینی آرتیرماق قرارینی ممنونیتله قارشیلادیق‌لارینی دئییب.
